ขอแจ้งปัญหาดังนี้ค่ะ

1. แยกตรงถ.ศาลาธรรมสพน์ซ.48 มีป้ายมาติดห้ามเลี้ยวขวาไปทางศาลายา ทำให้ประชาชนที่ต้องการไปทางพุทธมณฑลสาย4 ศาลายา สมุทรสาคร นครปฐม ไปไม่ได้ต้องไปอ้อมออกพุทธมณฑลสาย3ทำให้เสียเวลาเพิ่มขึ้น 30-40นาที ทั้งยังเปลืองน้ำมันที่ตอนนี้แพงจัดเบนซินลิตรละ39บาท ถ.มีแค่สองเลน ที่กลับรถใกล้ๆที่เป็นที่กลับจริงๆก็ไม่มี ต้องไปถึงสี่แยกสายสามตัดถ.เส้นนี้ ซึ่งเมื่อไปถึงถ. ศาลาธรรมสพน์ตัดพุทธมณฑลสาย3 ก็เอาแท่งปูนมากั้นทั้งที่ตรงแยกมีสัญญาณไฟจราจร ครบทุกฝั่ง ถ.สายนี้มีมานานเป็นสิบปี แต่ก่อนวิ่งได้ปกติมาก อยู่ดีๆมากั้นตรงนั้นห้ามเลี้ยวตรงนี้ แถมยังเอาตำรวจมายืนโบกรถตามดุลพินิจคือแม้ไม่ใช่เวลาห้ามเลี้ยวก็มาโบกไม่ให้เลี้ยว สร้างความเดือดร้อนมาก วันไหนตำรวจไม่มายืนรถไม่ติด วันไหนมาติดหนักมาก ควรจัดระเบียบด้วยไฟจราจร ลดการใช้บุคคลากร ตำรวจและ ไม่ต้องมาใส่อารมณ์กับประชาชน อีกประการวันเสาร์อาทิตย์จะมาห้ามเลี้ยวทางนั้นทางนี้เพื่ออะไร มันไม่ใช่เวลาคับขัน หรือเวลาเร่งรีบ เย็นวันอาทิตย์รถไม่ติดยังจะมาโบกให้ไปอ้อม ควรใช้เทคโนโลยีมาคุม เช่นไฟนับถอยหลัง  ไม่ใช่เอาตำรวจมาควรโบกตามใจตนเองค่ะ

แยกที่เอาแท่งปูนมากั้นก่อนหน้านี้เอาป้ายมาติดว่าทำตามดุลพินิจคณะกรรมการอะไรสักอย่าง ลองดูตามภาพค่ะ ดุลพินิจของท่านได้สอบถามความเห็นประชาชนผู้ใช้ถนนหรือยัง จะทำอะไรที่กระทบคนเป็นวงกว้างควรทำประชาพิจารณ์ ส่งแบบสอบถามทางไลน์ก็ได้ ไม่ใช่คิดเองเออเอง จนทำให้ปชช.เดือดร้อน ยุคข้าวยากหมากแพงค่าไฟ ค่าน้ำมันแพงขนาดนี้ยังจะมาให้ปชช.รับภาระวิ่งอ้อมทางนั้นทางนี้วิ่งทุกวันอ้อมที่4-5กิโล เดือนนึงอ้อมเปน100กิโล แล้วค่าน้ำมันที่เพิ่มขึ้นใครเป็นคนจ่ายถ้าไม่ใช่ประชาชน เดือดร้อนมาก ช่วยเอาตำรวจประจำแยก กับแท่งปูนออกไปและเอาสัญญาณไฟนับถอยหลังมาแทนค่ะ เรื่องนี้มี2จุดที่ควรแก้ไขค่ะ (เวลามาจากทางสาย2 มุ่งหน้าสาย3 บนเส้นทางถ.ศาลาธรรมสพน์จะมาติดแท่งปูนต้องเลี้ยวซ้ายไปกลับรถใต้สะพานตรงถ.บรมราชนนี เพื่อกลับมาที่แยกเดิมแล้วถึงเลี้ยวซ้ายเข้าถ.เส้นเดิมไปทางศาลายาได้ คุณให้ปชช.อ้อมไกลมากไปไหมคะ)

2. ช่องทางจากเขตบางกรวยมาออกที่ปากซ.ถ.ศาลาธรรมสพน์48มีช่องเดียวที่คนจากฝั่งเส้นในวิ่งออกมาได้ ในนั้นมีหมู่บ้านจน.มาก นับวันยิ่งมากขึ้นทุกที ควรพิจารณาทำช่องทางออก อีกสัก2ช่องทาง คือค่อนไปทางพุทธมณฑลสาย2 ช่วงตรงเวิ้งร้านข้าวแดงทองทวี1ช่องทาง และค่อนมาทาง พุทธมณฑลสาย4ช่วงวัดปุรณาวาสอีกสัก1ช่องทาง เพื่อลดความแออัดตรงซ.ศาลาธรรมสพน์48 ดีกว่าเอางบมาขยายถ.ศาลาธรรมสพน์ตลอดเส้น ซึ่งทำเสร็จแล้วก็วิ่งได้สองเลนเหมือนเดิม ปชช.ก็งงกับรัฐว่ามาขยายถนนเพื่ออะไร หาประโยชน์ไม่ได้เลยค่ะ

รบกวนแก้ไข ทนมานานแล้วค่ะ